**Ādažu novada**

**Bērnu uzņemšanas pašvaldības pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2022. gada 6. janvārī **Nr. 1**

Sēde sasaukta Ādažu novada domes 2021. gada 23. marta lēmumā Nr. 50 “Par Bērnu uzņemšanas pašvaldības pirmsskolas izglītības iestādes komisiju” un Ādažu novada domes 2021. gada 23. marta nolikumā Nr. 2 “Bērnu uzņemšanas pašvaldības pirmsskolas izglītības iestādes komisijas nolikums” noteiktajā kārtībā.

Sēdi vada: Kancelejas vadītāja JEVGĒNIJA SVIRIDENKOVA.

Sēdē piedalās:

komisijas locekļi: Ādažu vidusskolas direktors ČESLAVS BATŅA, domes Dzimtsarakstu nodaļas vadītāja NATAĻJA KRASNOVA, Ādažu pirmsskolas izglītības iestādes “Strautiņš” padomes priekšsēdētājs NAURIS RUBENS, novada iedzīvotāja ZANE STAŠULE, Kadagas pirmsskolas izglītības iestādes padomes locekle BAIBA VĪTOLIŅA.

nepiedalās (attaisnotu iemeslu dēļ): izglītības darba un jaunatnes lietu speciāliste INĀRA BRIEDE.

citi: Ādažu pirmsskolas izglītības iestādes “Strautiņš” vadītāja SANDRA BREIDAKA, Kadagas pirmsskolas izglītības iestādes vadītāja IRĒNA KUZŅECOVA.

Sēdi protokolē: domes Kancelejas lietvedības sekretāre MĀRĪTE BIZIKA.

*Ņemot vērā esošo epidemioloģisko situāciju un iespējamos epidemioloģiskos riskus, lai mazinātu Covid-19 infekcijas izplatīšanos un pamatojoties Covid-19 infekcijas izplatības pārvaldības likumu, sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 10.30.

**Darba kārtībā:**

1. Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana:
   1. KPII “Mežavēji”;
   2. ĀPII “Strautiņš”.

**1.§**

**Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana**

**1.1. Kadagas pirmsskolas izglītības iestāde “Mežavēji”**

I.KUZŅECOVA informē par brīvo vietu 2017. gadā vai 2018. gadā dzimušajam bērnam ar prioritāti “NBS karavīra bērns” jaukta vecuma 4. grupā “Mārītes”. Dara zināmu, ka rindā nav 2017. gadā vai 2018. gadā dzimušo bērnu ar prioritāti “NBS karavīra bērns”. Rindā ir 2019. un 2020. gadā dzimušie bērni ar prioritāti “NBS karavīra bērns”. Sazinoties ar 2019. gadā dzimušā bērna vecāku noskaidrots, ka vēlamais mācību uzsākšanas gads ir 2023. gads. Sazinoties ar 2020. gadā dzimušais bērna vecāku noskaidrots, ka labprāt uzsāktu mācības pirmsskolas izglītības iestādē ar šo mācību gadu. Kā risinājumu piedāvā veikt rotāciju, 1. grupā ”Putniņi” 2018. gadā dzimušo bērnu rotēt uz jaukta vecuma 4. grupu “Mārītes” un no 2. grupas “Spārītes” 2019. gadā dzimušo bērnu uz 4. grupu “Putniņi”. Rezultātā 2. grupā “Spārītes” atbrīvosies viena vieta 2020. gadā dzimušajam bērnam ar prioritāti “NBS karavīra bērns”.

Atklāti balsojot, ar 6 balsīm "Par" (J.Sviridenkova, N.Krasnova, Č.Batņa, N.Rubens, Z.Stašule, B.Vītoliņa), "Pret" – nav, "Atturas" – nav, "Nebalso" – nav, **KOMISIJA NOLEMJ**:

**Uzdot KPII “Mežavēji” vadītājai Irēnai Kuzņecovai:**

1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts*: 2020. gadā dzimušie bērni (bērnu dzimšanas datumi: no 01.01.2020. līdz 31.12.2020.) ar** **prioritāti “NBS karavīra bērns” – 1 (viens) bērns.**

1. **nosūtīt uzaicināmo bērnu sarakstu saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

**1.2. Ādažu pirmsskolas izglītības iestāde “Strautiņš”**

J.SVIRIDENKOVA informē, ka no 2021. gada 27. decembrī nosūtītā uzaicinājuma jaukta vecuma grupā 5-6 gadīgie bērni, saņemts atteikums. 3-4 gadīgo bērnu jaukta vecuma grupā uz 2021. gada 27. decembrī nosūtītā uzaicinājuma atbilde vēl nav saņemta (1.pielikums). Ņemot vērā tehnisko pārtraukumu datubāzes darbā, kura laikā nav iespēja noskaidrot rindā esošos bērnus, ierosina, veidojot uzņemšanas sarakstu, norādīt bērnu vecuma diapazonu no sešiem līdz trīs gadiem.

Atklāti balsojot, ar 5 balsīm "Par" (J.Sviridenkova, N.Krasnova, N.Rubens, Z.Stašule, B.Vītoliņa), "Pret" – nav, "Atturas" – 1 (Č.Batņa), "Nebalso" – nav, **KOMISIJA NOLEMJ**:

**Uzdot ĀPII “Strautiņš” vadītājai Sandrai Breidakai:**

1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts*: jaukta vecuma grupa (3-6 gadīgie bērni) – bērnu dzimšanas datumi: no 01.01.2018. līdz 31.12.2015. - 1 vieta.**

1. **nosūtīt uzaicināmo bērnu sarakstu saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

\*\*\*

Protokolam pievienots ĀPII “Strautiņš” uzņemamo bērnu saraksts, kas tika izveidoti šā gada 7. janvārī (2.pielikums).

\*\*\*

Sēdi slēdz plkst. 10:45.

Komisijas priekšsēdētāja: Jevgēnija Sviridenkova

Komisijas locekļi: Česlavs Batņa

Nataļja Krasnova

Zane Stašule

Nauris Rubens

Baiba Vītoliņa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU